stanford-oval/wikipedia huggingface dataset:
Sambia olympialaisissa
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 3 Pronssia | Keith Mwila | 1984  1984 Los Angeles |  Nyrkkeily | Miesten 48 kg |
| 2 Hopeaa | Samuel Matete | 1996  1996 Atlanta |  Yleisurheilu | Miesten 400 m aitajuoksu |
| 3 Pronssia | Muzala Samukonga | 2024  2024 Pariisi |  Yleisurheilu | Miesten 400 m juoksu |
Lähteet:
Malmström

Malmström on suomalainen ja ruotsalainen sukunimi. Malmström on muun muassa seuraavien henkilöiden sukunimi:
August Malmström (1829–1901), ruotsalainen taidemaalari ja kuvittaja
Bernhard Elis Malmström (1816–1865), ruotsalainen runoilija ja kirjallisuushistorioitsija
Björn-Olof Malmström (1931–2024), suomalainen rehtori ja opetusneuvos
Carl Gustaf Malmström (1822–1912), ruotsalainen historioitsija, professori ja ministeri
Cecilia Malmström (s. 1968), ruotsalainen poliitikko ja EU:n komissaari
Einar Malmström (1900–1985), suomalainen metsänhoitaja, virkamies ja järjestöjohtaja, metsäneuvos
Gustaf Malmström (1884–1970), ruotsalainen kreikkalais-roomalaisen tyylin painija
Gustaf Vilhelm Malmström (1818–1874), suomalainen pappi ja opettaja
Ingeborg Malmström (1831–1919), suomenruotsalainen runoilija
Karl Malmström (1875–1938), ruotsalainen uimahyppääjä
Karl Robert Malmström (1830–1900), suomenruotsalainen pappi ja runoilija
Maria Malmström (s. 1973), suomalainen tietokirjailija, tuntiopettaja ja käsityöläinen
Nicken Malmström (1897–1967), suomenruotsalainen kirjailija
Paul Rurik Bruno Malmström (1872–1919), suomalainen Teknillisen korkeakoulun mekaniikan professori
Pehr Olof Malmström (1758–1834), ruotsalainen pappi, virkamies, professori ja Turun akatemian rehtori
Tyra Malmström (1875–1928), suomalainen taidemaalari
Victor Malmström (s. 1991), suomalainen alppihiihtäjä.
Entisenä nimenä

Jussi Malmivuo (1898–1972), vakuutusjohtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Abdulrahman Akkad

| Abdulrahman Akkad |
| --- | --- |

Henkilötiedot
Syntynyt: 17. toukokuuta 1998 (ikä 26) Aleppo, Syyria
Kansalaisuus:  Syyrialainen
Ammatti:  bloggaaja
Muut tiedot
Aktiivisena:  2017–
Aiheesta muualla
Kotisivu
Abdulrahman Akkad (s. 17. toukokuuta 1998lähde? Aleppo) on syyrialaissyntyinen bloggaaja ja ihmisoikeusaktivisti, joka asuu nykyisin Berliinissä.
Elämäkerta

Akkad syntyi vuonna 1998 Aleppon kaupungissa Pohjois-Syyriassa  muslimivanhemmille. Hänen perheensä on polveutunut sefardilaisista juutalaisista, jotka joutuivat lähtemään Espanjasta ja Portugalista vuonna 1492 ja muuttivat Syyriaan. Akkadilla on kolme veljeä ja sisko.
Syyrian sisällissodan seurauksena Akkad ja hänen perheensä joutuivat lähtemään Syyriasta heinäkuussa 2013, kun he joutuivat Syyrian hallinnon vainoamiksi ja etsimiksi.
Homoseksuaalisuudesta kertominen

Vuonna 2017, ennen kuin Akkad oli kertonut julkisesti olevansa homoseksuaali, hän suostui menemään kihloihin sukulaistytön kanssa, koska hänen perheensä oli painostanut häntä. Hänen äitinsä kertoi hänelle, että hänen seksuaalinen suuntautumisensa muuttuisi avioliiton jälkeen. Muutaman kuukauden kuluessa asia muuttui vakavaksi ja häät pidettiin Istanbulissa. Akkad yritti peruuttaa ja siirtää hääseremoniaa, mutta epäonnistui. Lopulta Akkad päätti julkaista live-videon Facebookissa, jossa hän ilmoitti seksuaalisesta suuntautumisestaan. Video oli suunnattu vain hänen perheelleen, mutta video talletettiin ja julkaistiin monilla arabisivuilla ja -ryhmissä. Video keräsi satoja tuhansia katselukertoja viikossa.
24. heinäkuuta 2020 Akkad jakoi kuvan perheestään. Hän ilmoitti virallisesti perheen hyväksyvänsä hänen seksuaalisen suuntautumisensa, ja että he rakastavat häntä ehdoitta, julistaen myös voiton tottumuksista, perinteistä ja yhteiskunnasta. Tätä kuvaa pidetään myös ensimmäisenä kuvana, jossa arabi-perhe hyväksyy julkisesti homoseksuaalisen poikansa seksuaalisen suuntautumisen.
Aktivismi Saksassa

Myöhempinä vuosina Akkad on antanut useita haastatteluja useille tiedotusvälineille, pääasiassa saksalaisille ja arabialaisille, kokemuksistaan ja poliittisista mielipiteistään, erityisesti homoseksuaalisuuden tilanteesta ja HLBT-oikeuksista Lähi-idässä.lähde? Akkad antoi ensimmäisen haastattelunsa kuuluisalle saksalaiselle sanomalehti Bildille Saksassa ja sanoi, ettei halua jäädä Saksaan saamiensa uhkausten vuoksi.
Akkad työskenteli Saksan ateististen pakolaisjärjestöjen kanssa ja auttoi monia pakolaisia. Hän esiintyi heidän kanssaan vuonna 2019 Kölnin Pridessä pukeutuneenaan kasvohuntuun eli niqabiin, ja tuki naisia, jotka joutuivat käyttämään kasvohuntua Saudi-Arabiassa ja Lähi-idässä.
Akkad julkaisi videon, jossa hänellä oli HLBT-lippu yllään saksalaisen moskeijan edessä vuonna 2020. Hän esitti solidaarisuutta homoseksuaaleille Lähi-idässä ja muslimimaissa, joissa homoseksuaalisuus on laitonta ja rangaistaan kuolemalla.
Aiheesta muualla

Virallinen nettisivu (Arkistoitu – Internet Archive)
Humat ad-Diyar

Humat ad-Diyar ("Isänmaan vartijat") on Syyrian kansallislaulu. Sen on sanoittanut Khalil Mardam Bey (1895–1959) ja säveltäneet Mohammad ja Ahmad Salim Flaifel. He ovat säveltäneet myös Irakin nykyisen kansallislaulun "Mawtini" ja Palestiinan kansallislaulun "Biladi", samoin kuin monta muuta Lähi-idässä suosittua sävellystä. "Homat el Diyarista" tuli Syyrian kansallislaulu vuonna 1936. Maan yhdistyttyä Egyptin kanssa Yhdistyneeksi arabitasavallaksi vuonna 1958, maan kansallislauluksi tuli "Homat el Diyarin" ja tuolloisen Egyptin kansallislaulun yhdistelmä. Kun Yhdistynyt arabitasavalta hajosi jo vuonna 1960, palasi Syyria takaisin vanhaan kansallislauluunsa.
Teksti arabiaksi

حـماةَالـديارِعليكمْ سـلامْ

أبَتْ أنْ تـذِلَّ النفـوسُ  الكرامْ

عـرينُ العروبةِ بيتٌ حَـرام

وعرشُ الشّموسِ حِمَىً لا يُضَامْ

ربوعُ الشّـآمِ بـروجُ العَـلا

تُحاكي السّـماءَ بعـالي السَّـنا

فأرضٌ زهتْ بالشّموسِ الوِضَا

سَـماءٌ لَعَمـرُكَأو  كالسَّـما
رفيـفُ الأماني وخَفـقُ الفؤادْ

عـلى عَـلَمٍ ضَمَّ شَـمْلَ البلادْ

أما فيهِ منْ كُـلِّ عـينٍ سَـوادْ

ومِـن دمِ كـلِّ شَـهيدٍ مِـدادْ؟

نفـوسٌ أبـاةٌ ومـاضٍ مجيـدْ

وروحُ الأضاحي رقيبٌ عَـتيدْ

فمِـنّا الوليـدُ و مِـنّا الرّشـيدْ

فلـمْ لا نَسُـودُ ولِمْ لا نشـيد؟
Translitteraatio

Humath al diari aleikum salam

Abt aan tozala al nafusu al kiram

Aareiunu al urubthi beyton haram

Wa Aarshu al shumusu himan la yudam

Robughu al shami buruju al Aala

Tohaki al suma'a bia'ali alsana

Fa ardon za het bilshumus al widaa'a

Samaon lamroka ou ka sama

Rafifu alamani wakhafuq alfuad

Aala aalamen duma shamla al bilad

Ama fihi min kul ain suwad

Wamin dami kuli shahydin midad

Noufuson ubaton wa madin magid

Wa ruhu al adahi raqibon aatid

Fa minna al walidu wa minna al rashid

Fa lem la nasudu wa lem la nasheed
Aiheesta muualla

Kansallislaulu laulettuna (Arkistoitu – Internet Archive)
Actually

| Actually Pet Shop Boys |
| --- | --- | --- |

Studioalbumin tiedot
 Äänitetty : 1987
 Julkaistu: 7. syyskuuta 1987
 Tuottaja(t): Pet Shop Boys, Stephen Hague, Julian Mendelsohn, Andy Richards, Shep Pettibone, David Jacob, Phil Harding, Ian Curnow, Pete Waterman
 Tyylilaji: synthpop
 Kesto: 48.14
 Levy-yhtiö: EMI
Pet Shop Boysin muut julkaisut
| Disco 1986 | Actually 1987 | Introspective 1988 |
Singlet albumilta Actually
 ”It’s a Sin” Julkaistu: 15. kesäkuuta 1987  ”What Have I Done to Deserve This?” Julkaistu: 10. elokuuta 1987  ”Rent” Julkaistu: 12. lokakuuta 1987  ”Suburbia” Julkaistu: 21. maaliskuuta 1988
Actually on Pet Shop Boys -duon vuonna 1987 julkaisema popalbumi. Se myi kolminkertaisesti platinaa Britanniassa ja nelinkertaisesti platinaa Yhdysvalloissa. Suomessa albumi myi yli 65 000 kappaletta eli reilusti yli platinarajan. Actually on Pet Shop Boysin myydyin studioalbumi kautta aikain. Levyn kannessa nimi esiintyy tyylitellysti muodossa Pet Shop Boys, actually. Tyylitellyn nimen voi suomentaa: Pet Shop Boys, itse asiassa. Levyn nimen taustalla ei ole sen kummempaa syytä kuin se, että actually on sana jota "Pojilla" oli tapana käyttää usein.
Levyltä julkaistut singlet

Albumin ensimmäisenä singlenä julkaistiin jättihitti ”It’s a Sin”, joka on yksi kaikkien aikojen myydyimmistä singleistä Suomessa yli 15 000 kappaleen myynnillä. Sitä seurasi toinen massiivinen hitti ”What Have I Done to Deserve This”. Pet Shop Boys esitti sen duettona Dusty Springfieldin kanssa. Springfield on tunnettu muun muassa hitistä ”I Only Wanna Be With You”, joka ilmestyi 1960-luvulla. ”What Have I Done to Deserve This” pysyi Yhdysvaltain listoilla yli 30 viikkoa, ja se oli vuoden 1987 myydyimpiä singlejä Yhdysvalloissa. Muut singlet ”Rent” ja ”Heart” olivat myös top-10-hittejä. ”Heart” oli listaykkönen, ja sen musiikkivideolla esiintyy näyttelijä Ian McKellen, joka esittää Draculaa.
Levystä julkaistiin uudelleen remasteroitu kahden cd:n versio vuonna 2001.
Levyn teema: Thatcherismi

Usea Actually-levyn kappaleista käsittelee yhteiskunnallisia asioita: ”Shopping” kertoo kansallisten yritysten yksityistämisestä. ”It Couldn't Happen Here” -kappaleen aiheena on AIDS. ”King's Cross” taas on metafora köyhyydestä 1980-luvun Britanniassa. Näin ollen kriitikot näkivät levyn kannanottona niin kutsuttuun Thatcherismiin. Neil Tennant on kommentoinut asiaa näin: "Thatcherismi – emme vain itse oivaltaneet asiaa, kun levyä teimme."
Yhteistyö Dusty Springfieldin kanssa

Albumin toinen kappale ”What Have I Done to Deserve This?” on duetto, joten Neil Tennantin pariksi tarvittiin naispuolinen laulaja. Nikke Slight, Pet Shop Boys -manageri Tom Watkinsin assistentti, ehdotti Tennantin suosikkia eli Dusty Springfieldiä. Tennantin mukaan Parlophonen emoyhtiö EMI ei innostunut ajatuksesta: "Ei kukaan ole kiinnostunut Dusty Springfieldistä enää". Yhtiöstä ehdotettiin sen sijaan, että Neilin pariksi valittaisiin joko Tina Turner tai Barbra Streisand. Springfieldin ura oli hiipunut 1960-luvun huipulta pohjalle; viimeinen Top 40 -saavutus (UK) oli ”How Can I Be Sure” vuonna 1970. "Mutta meille Dusty oli legenda", Tennant on sanonut. "Kun tapasimme hänet, hän asui jossain halvassa motellissa Hollywoodissa ja oli aivan pohjamudissa. Ja sitten kun kuulimme kuinka Dusty Springfieldin laulaa musiikkiamme, se oli aivan mahtavaa!"
Dusty-dueton oli tarkoitus tulla jo esikoisalbumille Please. Kappaleen nauha lähetettiin Springfieldin managerille. Joitakin viikkoja sen jälkeen saatiin vastaus, ettei laulaja ole kiinnostunut. Springfield ei tiennyt mitään Pet Shop Boysista. Sitten laulaja sattui kuulemaan radiosta yhtyeen kappaleen ”West End Girls” – ja piti kuulemastaan. Kului joitakin kuukausia, ja sitten Springfieldiltä saatiin sana, että hän sittenkin haluaisi laulaa "Poikien" kappaleen. Niinpä juuri ennen joulua 1986 Springfield ilmestyi studiolle mustassa jakussa ja korkokengissä. Hänellä oli vaalea tukka ja mustat silmämeikit, kuten aina ennenkin. Tennant kertoo, että Springfield ei yllättäen ollutkaan erityisen itsevarma. Hän oli tehnyt sanoituksiin merkintöjä, eikä oikein tiennyt mitä häneltä halutaan. Neil selitti että he toivovat Dusty Springfieldille tyypillistä voimakasta ja hieman käheää laulutapaa. Sattumalta studioon saapui joku, joka on Dusty-fani: se vielä lisäsi tunnelmaa. "Kun hän lauloi kohtaa 'Since you went away...', kaikki kontrollihuoneessa hymyilivät: hän kuulosti juuri siltä miltä aina ennenkin!"
Itse laulun äänitys oli omanlaisensa prosessi, Julian Mendelsohn muistelee. "Neil lauloi hyvin suoraviivaisesti, mutta Dustyn tapa taas oli erityisen pikkutarkka: ottoja tuli ottojen jälkeen, kun hän halusi että tulee täydellistä jälkeä. Neil joutui käymään ne kaikki 20 ottoa läpi. Hän katsoi meitä ja sanoi: 'Tässähän menee ikuisuus!' Ja niin siinä menikin. Lopputulos oli kuitenkin uskomattoman upea – ja niin me katsoimme taas toisiamme ja huudahdimme: 'No tän takia siinä sitten kestikin!'"
Kappaleet

One More Chance – 5.30
What Have I Done to Deserve This? – 4.18  (mukana Dusty Springfield)
Shopping – 3.37
Rent – 5.08
Hit Music – 4.44
It Couldn’t Happen Here – 5.20
It’s a Sin – 4.59
I Want to Wake Up – 5.08
Heart – 3.58
King’s Cross – 5.10
The New York Times

| The New York Times |
| --- | --- |


Lyhenne:  NYT
Lehtityyppi:  sanomalehti
Kustantaja:  A. G. Sulzberger
Julkaisija:  The New York Times Company
ISSN:  1553-8095 ja 1542-667X ISSN 0362-4331, 1553-8095 ja 1542-667X
Perustettu:  1851
Päätoimittaja:  Dean Baquet
Sitoutuneisuus:  Yhdysvaltain demokraattinen puolue
Kotikunta:  New York
Kotimaa:  Yhdysvallat
Sivukoko:  broadsheet
Ilmestymistiheys:  päivittäin
Kieli:  englanti
Aiheesta muualla
OCLC
The New York Times
The New York Times (lyh. NYT) New Yorkissa vuonna 1851 perustettu Yhdysvaltojen merkittävimpiin kuuluva sanomalehti. Lehti on saanut yli 130 journalismin Pulitzer-palkintoa.
Lehden keskimääräinen levikki vuonna 2013 oli 1 865 318 kappaletta arkipäivisin ja 2 322 429 sunnuntaisin. Lehdellä on New Yorkin alueella kuusi toimitusta, muualla Yhdysvalloissa 11 ja ulkomailla 26lähde?.
The New York Timesin toimituksessa työskentelee 1 700 toimittajaa eli noin 7%  Yhdysvaltain kaikista vakinaisista toimittajista. Lehden  elokuvakriitikot ovat Manohla Dargis ja Alissa Wilkinson.
Lehden arvioidaan olevan poliittisesti lähellä Yhdysvaltain demokraattista puoluetta. Vuoden 1960 vaaleista lähtien se on aina tukenut presidentinvaaleissa demokraattien presidenttiehdokasta.
Historiaa

The New York Timesin perustivat 18. syyskuuta 1851 Henry Jarvis Raymond ja George Jones.lähde?
Lehti vähensi 2000-luvun ensimmäisen vuosikymmenen lopulla toimittajia ja madalsi toimittajien palkkoja. Kuten useissa muissakin amerikkalaislehdissä, lehden ilmoitustulot ovat internetin vaikutuksesta pienentyneet ja tilaajat vähentyneet.
Vuoden 2011 alussa lehti muuttui internetissä pääosin maksulliseksi, sen irtonumeron hinta kaksinkertaistettiin ja panostettiin laatujournalismiin. Lehden pääkilpailija The Wall Street Journal oli vuosien ajan ainoa suuri yhdysvaltalaissanomalehti, joka peri verkkoversion lukemisesta maksua. Epäilyksistä huolimatta lehti on menestynyt, joskaan taloustilanne ei vielä syksyllä 2011 ollut hyvä.
Yhdysvaltojen presidentti Donald Trump suuttui syyskuussa 2019 korkeimman oikeuden uutta tuomaria Brett Kavanaugh’ta käsittelevästä paljastusuutisesta ja vaati päätoimittajaa myöten niitä lehden toimittajia eroamaan, jotka olivat osallistuneet uutisen tekemiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Dokumenttielokuvat
Andrew Rossi: Page One: Inside the New York Times (2011)
Vanessa Gould: Obit (2017)
Richard Press: Bill Cunningham New York (2011)
Liz Garbus: The Fourth Estate (2018). Dokumenttisarja, 4 osaa.
Verkossa
The New York Times (englanniksi)
| Auktoriteettitunnisteet  |
| --- | --- |
Kansainväliset:  VIAF 2 
Kansalliset:  Norja  Espanja  Katalonia  Saksa  Israel  Yhdysvallat  Ruotsi  Australia  Korea  Puola  Portugali  Vatikaani 
Taiteenala:  Museum of Modern Art 
Muut:  IdRef 
The New York Timesin rakennus New Yorkissa.
Selviytyjät Suomi (9. tuotantokausi)

| Selviytyjät Suomi (9>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  Nelonen Ruutu
Ensimmäinen esitys:  1. syyskuuta 2024
Viimeinen esitys:  15. joulukuuta 2024
Esitysten määrä:  16
Kaudet
 ← Edellinen 8. tuotantokausi
Selviytyjät Suomen yhdeksäs tuotantokausi esitettiin syksyllä 2024 Nelosella ja Ruutu -suoratoistopalvelussa. Kausi kuvattiin vuoden 2024 keväällä Malesiassa, Johorissa. Kilpailussa nähtiin 16 julkisuudesta tunnettua henkilöä, sekä edellisten kausien voittajat Kristian Heiskari ja Sami Helenius. Kauden juontajana jatkoi Riku Rantala. Kilpailu kesti 37 vuorokautta ja voittaja sai 30 000 euroa. Kilpailun voitti Mia Haataja tuomariston äänestyksessä äänin 8–1.
Uusina juonenkäänteinä tällä kaudella nähtiin "Heimopäälliköt" ja "Kaksintaistelusaari".
Heimopäälliköt johtavat heimoja, sekä päättävät niiden eduista ja palkinnoista. Heimopäälliköllä on äänioikeus heimoneuvostossa, mutta häntä ei voi äänestää. Heimopäällikön voi kuitenkin haastaa kaksintaisteluun ennen äänestystä. Mikäli haastaja voittaa kaksintaistelun, hänestä tulee uusi heimopäällikkö. Vanha päällikkö siirtyy rivijäseneksi, jonka jälkeen myös häntä voi äänestää. Mikäli haastaja häviää kaksintaistelun, hän putoaa pelistä, eikä äänestystä suoriteta. Heimoneuvoston jälkeen heimo äänestää uudesta heimopäälliköstä.
Kaksintaistelusaarella kohtaavat heimopäälliköt tai heimopäälliköiden valitsemat edustajat.
Kilpailijat

| Kilpailija | Ikä | Heimo> Alkuperäinen | Heimo> Ensimmäinen sekoitus | Heimo> Toinen sekoitus | Heimo> Yhdistetty | Sijoitus |
| --- | --- | --- | --- | --- | --- | --- |
| Emmi Suuronen | 28 | Jerung |  |  |  | 1. Ulosäänestetty Päivä 3 |
| Eino Heiskanen | 37 | Jerung |  |  |  | 2. Ulosäänestetty Päivä 6 |
| Henriikka Rönkkönen | 40 | Jerung | Buaya |  |  | Evakuoitiin sairastumisen vuoksi Päivä 7 |
| Bakari Diarra | 25 | Buaya | Jerung |  |  | Eliminoitu Päivä 9 |
| Kristian Heiskari 5. tuotantokausi | 31 | Jerung | Jerung |  |  | 3. Ulosäänestetty Päivä 12 |
| Max Blomfelt | 27 | Jerung | Jerung |  |  | 4. Ulosäänestetty Päivä 14 |
| Toni Kohonen | 48 | Jerung | Buaya | Jerung |  | Eliminoitu Päivä 16 |
| Marios Kleovoulou | 38 | Buaya | Buaya | Buaya |  | 5. Ulosäänestetty Päivä 19 |
| Jontte Valosaari | 43 | Buaya | Jerung | Jerung | Tuan | 6. Ulosäänestetty 1. Tuomariston jäsen Päivä 23 |
| Viivi Altonen | 27 | Buaya | Jerung | Buaya | Tuan | 7. Ulosäänestetty 2. Tuomariston jäsen Päivä 25 |
| Mikael Renwall | 27 | Buaya | Buaya | Buaya | Tuan | 8. Ulosäänestetty 3. Tuomariston jäsen Päivä 27 |
| Reetta Ylä-Rautio | 21 | Jerung | Buaya | Jerung | Tuan | 9. Ulosäänestetty 4. Tuomariston jäsen Päivä 29 |
| Rita Niemi-Manninen | 44 | Jerung | Jerung | Buaya | Tuan | 10. Ulosäänestetty 5. Tuomariston jäsen Päivä 31 |
| Sami Helenius 7. tuotantokausi | 50 | Buaya | Buaya | Buaya | Tuan | 11. Ulosäänestetty 6. Tuomariston jäsen Päivä 33 |
| Jenni Janakka | 38 | Buaya | Jerung | Jerung | Tuan | 12. Ulosäänestetty 7. Tuomariston jäsen Päivä 35 |
| Mika Parikka | 35 | Jerung | Jerung | Jerung | Tuan | Eliminoitu 8. Tuomariston jäsen Päivä 36 |
| Sita Salminen | 31 | Buaya | Buaya | Jerung | Tuan | Toiseksi sijoittunut Päivä 37 |
| Mia Haataja | 28 | Buaya | Buaya | Buaya | Tuan | Voittaja Päivä 37 |
↑  Ensimmäinen heimosekoitus tapahtui kolmannessa jaksossa, päivänä 7. Heimojen päälliköt Kristian ja Sami pääsivät kaksintaistelusaarella sekoittamaan heimoja.
↑  Toinen heimosekoitus tapahtui kuudennessa jaksossa, päivänä 15. Heimojen nuorimmat Reetta ja Viivi sekä heimojen vanhimmat Rita ja Toni vaihtoivat heimoja päittäin. Kaksintaistelusaarella kaksintaistelun voittanut Jontte sai siirtää Buayasta yhden naisen Jerungiin. Jontte valitsi Sitan.
↑  Heimojen yhdistyminen tapahtui kahdeksannessa jaksossa, päivänä 21.
Kauden yhteenveto

1 2  Kaksintaistelusaarella heimojen päälliköt Kristian ja Sami kohtasivat kaksintaistelussa ja pääsivät sekoittamaan heimoja. Sami voitti ensimmäisen ja kolmannen erän. Kristian voitti toisen ja neljännen erän. Buayasta Jerungiin siirtyivät Bakari, Jenni, Jontte ja Viivi. Jerungista Buayaan siirtyivät Henriikka, Reetta ja Toni.
1 2  Heimopäälliköt eivät osallistuneet kaksintaisteluun, vaan saivat lähettää omista heimoistaan yhden jäsenen kaksintaisteluun. Jontte valitsi Jennin ja Sami valitsi Marioksen. Kaksintaistelun voittanut Marios sai palkinnoksi yhden ylimääräisen äänen käytettäväksi seuraavan heimoneuvoston ajaksi. Kaksintaistelun hävinnyt Jenni menetti äänioikeutensa seuraavan heimoneuvoston ajaksi.
1 2  Heimopäälliköt eivät osallistuneet kaksintaisteluun, vaan saivat lähettää omista heimoistaan yhden jäsenen kaksintaisteluun. Reetta valitsi Sitan ja Sami valitsi Viivin. Kaksintaistelun voittanut Viivi sai palkinnoksi lunastuskirjeen, jolla voi lunastaa osuuden mistä tahansa toisen kilpailijan voittamasta palkinnosta.
↑  Reetalla ja Samilla oli Heimopäällikköinä valta valita omista heimoistaan jäsen, joka lunastaa suoraan paikan yhdistyneestä heimosta. Reetta ja Sami valitsivat itsensä, joten he eivät osallistuneet kilpailuun.
↑  8. Jaksossa heimoneuvostossa ei ollut putoajaa.
Katsojaluvut

| Jakso> Nro. | Jakso> Nimi | Jakso> Esityspäivä | Nelosen katsojaluvut> Tavoittavuus | Nelosen katsojaluvut> Keskikatsojamäärä esityspäivänä |
| --- | --- | --- | --- | --- |
| 1 | Heimopäälliköiden aikakausi | 1. syyskuuta 2024 | 651 000 | 308 000 |
| 2 | Kirvelevä tappio | 8. syyskuuta 2024 | 487 000 | 230 000 |
| 3 | Kalifiksi kalifin paikalle | 15. syyskuuta 2024 | 565 000 | 306 000 |
| 4 | Salaiset koodit | 22. syyskuuta 2024 | 489 000 | 274 000 |
| 5 | Hyytyvät hymyt | 29. syyskuuta 2024 | 488 000 | 257 000 |
| 6 | Isoja siirtoja | 6. lokakuuta 2024 | 541 000 | 267 000 |
| 7 | Pinnan alla | 13. lokakuuta 2024 | 539 000 | 259 000 |
| 8 | Paikka auringossa | 20. lokakuuta 2024 | 474 000 | 264 000 |
| 9 | Bluffimestari | 27. lokakuuta 2024 | 515 000 | 272 000 |
| 10 | Itkuinen heimoneuvosto | 3. marraskuuta 2024 | 461 000 | 250 000 |
| 11 | Myrskyvaroitus | 10. marraskuuta 2024 | 539 000 | 286 000 |
| 12 | Kenen joukoissa seisot | 17. marraskuuta 2024 | 495 000 | 258 000 |
| 13 | Hämmentävät kuviot | 24. marraskuuta 2024 | 520 000 | 286 000 |
| 14 | Kuumat kyyneleet | 1. joulukuuta 2024 | 564 000 | 335 000 |
| 15 | Järjellä vai tunteella? | 8. joulukuuta 2024 | 507 000 | 257 000 |
| 16 | Finaali | 15. joulukuuta 2024 | 849 000 | 467 000 |
Aiheesta muualla

Virallinen sivusto
Selviytyjät Suomi
| --- | --- |
Tuotantokaudet:  1. (2013)  2. (2018)  3. (kevät 2019)  4. (syksy 2019)  5. (kevät 2021)  6. (syksy 2021)  7. (2022)  8. (2023)  9. (2024) 
Juontajat:  Heikki Paasonen (kausi 1)  Juuso Mäkilähde (kaudet 2–7)  Riku Rantala (kaudet 8–) 
Voittajat:  Jarkko Kortesoja (1. kausi)  Sampo Kaulanen (2. kausi)  Miska Haakana (3. kausi)  Kai Fagerlund (4. kausi)  Kristian Heiskari (5. kausi)  Shirly Karvinen (6. kausi)  Sami Helenius (7. kausi)  Teemu Roivainen (8. kausi)  Mia Haataja (9. kausi)
Venusia

| Venusia> Οὐενουσία |
| --- | --- |
 Venusian arkeologista aluetta.
Sijainti
 Venusia
Koordinaatit:  40°58′7″N, 15°49′38″E
Valtio:  Italia
Paikkakunta:  Venosa, Potenza, Basilicata
Historia
Tyyppi:  kaupunki
Ajanjakso:  291 eaa.–
Kulttuuri:  antiikki
Valtakunta:  Rooman valtakunta
Alue:  Apulia, Regio II Apulia et Calabria, Italia
Venusia (lat.; m.kreik. Οὐενουσία, Ūenūsia) oli antiikin aikainen kaupunki Apuliassa Italiassa. Sen arkeologinen alue sijaitsee noin kilometrin koilliseen nykyisestä Venosan kaupungista.
Maantiede

Venusian kaupunki sijaitsi Apuliassa Via Appian varrella noin kymmenen roomalaista mailia etelään Aufidus (nyk. Ofanto) -joesta. Kaupunki oli rakennettu kahden laakson välissä olleelle kukkulalle. Venusia oli niin lähellä Lucanian rajaa, että Horatius, joka oli kotoisin Venusiasta, oli itsekin epävarma kuuluiko kaupunki oikeasti Lucaniaan vai Apuliaan. Venusialle Rooman valtakunnan aikana annettu maa-alue sisälsi osia kummastakin maakunnasta. Horatiuksen näkemys jättää epäselväksi sen, kumpaa kansaa venusialaiset alun perin olivat, mutta todennäköisempää on, että Venusia oli apulialaisten kaupunki, johon vain liitettiin lucanialaisia alueita. Myöhemmät kirjailijat pitivät sitä selvästi osana Apuliaa.